Sist endra: 7.8.2023

**Eksempel på søknadsbrev**

NVE – Energi- og konsesjonsavdelinga

Postboks 5091 Majorstua

0301 Oslo

07.08.2023

Søknad om konsesjon for uttak av grunnvatn til xxx [vassverk osv.]

Xxxx ønskjer å etablere uttak av grunnvatn frå xxx [område] i xxx kommune i xxx fylke, og søker med dette om følgjande løyve:

**I Etter vassressurslova, jf. § 45, om løyve til:**

* å ta ut gjennomsnittleg xx m3/døgn, tilsvarande xx l/s, grunnvatn, og maksimalt xx m3/døgn (xx l/s) grunnvatn til (oppgi føremålet med grunnvassuttaket)

Nødvendige opplysningar om tiltaket kjem fram av vedlagte utgreiing.

Med helsing

Ola Nordmann

Adresse

e-post

telefon

|  |
| --- |
| Samandrag |
| Kort samandrag av dei viktigaste tekniske inngrepa og konsekvensane ved prosjektet. Stikkord er tal produksjonsbrønnar, om det er lausmasse-/fjellbrønnar, planlagt maksimalt og gjennomsnittleg vassforbruk (l/s), utslepp av vatn til vassdrag, infiltrasjon tilbake i grunnen, og ev. andre arealinngrep. Korleis ulike allmenne interesser blir påverka, f.eks. verknadar for nærliggande vassdrag, landskap og friluftsliv, kulturminne, verdifulle naturtypar, raudlista artar, fisk, brukarinteresser, reindrift. Det skal gjerast greie for om det er behov for avbøtande tiltak. |

InnhAld

[1 Innleiing 4](#_Toc136600620)

[1.1 Om søkaren 4](#_Toc136600621)

[1.2 Grunngjeving for tiltaket 4](#_Toc136600622)

[1.3 Geografisk plassering av tiltaket 4](#_Toc136600623)

[1.4 Beskriving av området 4](#_Toc136600624)

[1.5 Eksisterande inngrep 4](#_Toc136600625)

[2 omtale av tiltaket 5](#_Toc136600626)

[2.1 Hovuddata for xxx 5](#_Toc136600627)

[2.2 Beskriving av av grunnvasssførekomsten 6](#_Toc136600628)

[2.3 Teknisk plan for det omsøkte alternativet 7](#_Toc136600629)

[2.4 Fordelar og ulemper ved tiltaket 8](#_Toc136600630)

[2.5 Arealbruk og eigedomsforhold 8](#_Toc136600631)

[2.6 Forholdet til offentlege planar og nasjonale føringar 8](#_Toc136600632)

[3 Verknad for miljø, naturressursar og samfunn 10](#_Toc136600633)

[3.1 Verknadar for grunnvassmagasinet 10](#_Toc136600634)

[3.2 Verknadar for nærliggande vassdrag 10](#_Toc136600635)

[3.3 Risikovurdering for skade og klimaendringar 10](#_Toc136600636)

[3.4 Raudlisteartar 11](#_Toc136600637)

[3.5 Terrestrisk miljø 11](#_Toc136600638)

[3.6 Akvatisk miljø 11](#_Toc136600639)

[3.7 Økosystemtenester og naturbaserte løysingar 12](#_Toc136600640)

[3.8 Verneplan for vassdrag og Nasjonale laksevassdrag 12](#_Toc136600641)

[3.9 Landskap 12](#_Toc136600642)

[3.10 Samanhengande naturområder med urørt preg 12](#_Toc136600643)

[3.11 Kulturminne og kulturmiljø 12](#_Toc136600644)

[3.12 Reindrift 12](#_Toc136600645)

[3.13 Jord- og skogressursar 13](#_Toc136600646)

[3.14 Ferskvassressursar 13](#_Toc136600647)

[3.15 Brukarinteresser 13](#_Toc136600648)

[3.16 Samfunnsmessige verknadar 13](#_Toc136600649)

[3.17 Samla vurdering 13](#_Toc136600650)

[3.18 Samla belastning 13](#_Toc136600651)

[4 Avbøtande tiltak 14](#_Toc136600652)

[5 Referansar og grunnlagsdata 14](#_Toc136600653)

[6 Vedlegg til søknaden 14](#_Toc136600654)

# Innleiing

## Om søkaren

Tiltakshavar og tiltaket sitt namn, adresse og ev. organisasjonsnummer. Eigarforhold og type verksemd. Oppgi kven som er kontaktperson og før opp kontaktinformasjon, e-postadresse og telefonnummer.

## Grunngjeving for tiltaket

Gjer kort greie for kvifor de ønskjer å gjennomføre tiltaket. Dersom tiltaket tidlegare har vore vurdert etter vassressurslova må de opplyse om dette. Gjer også greie for ev. gjeldande løyver. Oppgi ev. dato for kor tid løyvet vart gitt og ev. NVE s saks- eller referansenummer.

## Geografisk plassering av tiltaket

Lesar/høyringspartar skal lett forstå kvar i landet grunnvassanlegget ligg/er planlagt. Oppgi og beskriv kommune, fylke, vassdrag (vassdragsnr.), nærleik til tettstad ev. busetnad. Legg ved kart over området (regionalt kart, oversiktskart 1:50 000 og situasjonskart 1:5000)

## Beskriving av området

Gje ei generell beskriving av området og omliggande landskap, og også ei meir detaljert beskriving av sjølve utbyggingsområdet (brønnområde og ev. vassleidning, vegar osv.).

## Eksisterande inngrep

Viss grunnvassførekomsten allereie i dag er nytta til vassuttak må de beskrive inngrep som er etablert i den samanheng. Oppgi også storleik på dagens vassuttak (l/s eller m3/døgn). Beskriv andre eksisterande inngrep som brønnar/brønnhus, vassleidning, vegar, grustak, kraftlinjer, forbyggingar, reguleringar, kraftverk, settefiskanlegg med meir.

Viss dette er ei utviding av eksisterande anlegg skal erfaringar med dagens vassuttak og konsekvensar for allmenne interesser beskrivast.

# Beskriving av tiltaket

## Hovuddata for xxx

Tilpass innhaldet i tabellen under. Slett det som ikkje er relevant (for eksempel «namn på nærliggande vassdrag viss grunnvassuttaket ikkje påverkar vassføring i vassdrag)

|  |  |  |
| --- | --- | --- |
| **Namn på tiltaket, hovuddata** | | |
| **Tilsig og vassuttak** |  |  |
| Berekna tilførselsområde | km2 |  |
| Spesifikk **i**nfiltrasjonskapasitet | l/m2 og døgn |  |
| Vanngiverevne for fjellbrønnar | l/time |  |
| Maksimalt vassuttak | l/s |  |
| Maksimalt vassuttak | m3/døgn |  |
| Gjennomsnittleg vassuttak | m3/døgn eller l/s |  |
|  |  |  |
|  |  |  |
| **Om anlegget** |  |  |
| Tal på produksjonsbrønnar | stk |  |
| Tal på undersøkingsbrønnar | stk |  |
|  |  |  |
| **Namn på nærliggande vassdrag** |  |  |
| Nedbørfelt | km2 |  |
| Middelvassføring | m3/s el. l/s |  |
| Alminneleg lågvassføring | m3/s el. l/s |  |
| 5-persentil sommar (1/5-30/9) | m3/s el. l/s |  |
| 5-persentil vinter (1/10-30/4) | m3/s el. l/s |  |
|  |  |  |

I tabellen under skal det førast inn informasjon om produksjonsbrønnane. Utvid og tilpass tabellen med fleire kolonnar etter behov, og tilpass innhaldet til om det er brønnar i lausmasseavsetningar, eller brønnar i fjell. Slett rader som ikkje er relevante.

|  |  |  |  |  |
| --- | --- | --- | --- | --- |
| **Brønnspesifikasjonar for «namn på tiltaket»** | | | | |
|  |  | Produksjonsbrønn 1 | Produksjonsbrønn 2 | Produksjonsbrønn 3 |
| Spesifikk kapasitet | l/s |  |  |  |
| Naturleg grunnvasspegel | cm el. m under overflata |  |  |  |
| Maks. uttak | l/s |  |  |  |
| Normalt uttak | l/s |  |  |  |
| Brønntype |  |  |  |  |
| Filterdjupne | cm el. m |  |  |  |
| Grunnvasspegel | cm under overflata |  |  |  |
| Ev. djupne til fjell | cm el. m |  |  |  |

## Beskriving av grunnvassførekomsten

For å ta ut grunnvatn er det nødvendig å kartlegge potensialet for grunnvatn og kva verknad eit vassuttak kan få.

Hydrogeologiske forundersøkingar skal utførast *før* de sender inn ein konsesjonssøknad. Dette kan vere:

* + synfaring i felt
  + geofysiske målingar,
  + sonderboringar
  + etablering av undersøkingsbrønnar
  + fullskala prøvepumping over tid

Der det er planlagt mindre (avgrensa) uttak i fjell, kan kartlegging av berggrunnen, samanstilling av hydrologiske forhold og data frå nærliggande brønnar nyttast som grunnlag for å anslå vanngivarevne.

For grunnvassuttak i lausmassar skal det i tillegg utførast grunnundersøkingar. For å kunne fastslå både kapasiteten til brønnen(ane) og korleis grunnvassmagasinet vert påverka må det utførast ein kort testpumping og det må prøvepumpast samanhengande over ein periode på minimum tre månadar, helst gjennom eit helt år. Perioden med langtidsprøvepumping må innehalde ein tørr periode utan snøsmelting.

Denne søknadsmalen er skal ikkje brukast for uttak av vatn frå kildeutspring/oppkomme. For slike uttak av vatn anbefaler vi søknadsmalen for vassuttak frå overflatevatn, kalla *«søknad om konsesjon for regulering/uttak av vatn til xxx».*

**2.2.1 Geologi og klassifisering av grunnvassførekomsten**

Geologien i området og utbreiinga av grunnvassmagasinet skal beskrivast. Det skal visast til relevant vassførekomst i vann-nett, kva påverknadar det er på vassførekomsten og korleis tiltaket vil påverke vassførekomsten. Beskrivinga skal innehalde informasjon om lausmassar, spesielt vassførande lausmasselag, og berggrunn. Klassifiser også grunnvassførekomsten før og etter tiltak i samsvar med gjeldande rettleiing. For grunnvassuttak frå fjell skal sprekkesoner og kjent vanngivande potensial beskrivast.

Beskriv kva hydrogeologiske forundersøkingar som er gjennomført og resultat av desse.

**2.2.2 Variasjonar i grunnvassnivået og vassbalanse**

Beskriv variasjonar i grunnvassnivå gjennom året og frå år til år, som eit minimum på regional skala. Vurder vassbalansen, spesielt ev. interaksjon mellom vatn og vassdrag og grunnvatn. Beskriv korleis nydanning av grunnvatn skjer. Tilsigsområdet for grunnvassførekomsten skal kartfestast (vedlegg 2). Grunnvasstrøymingar (antatt) skal teiknast inn på kart (vedlegg 4).

Beskriv korleis prøvepumping er utført, både kort testpumping og samanhengande pumping over ein lener periode. Oppgi lengde på periodar. Oppgi resultat frå prøvepumping. Desse bør framstillast i figurar og tabellar. Figurar bør vise grunnvassnivå/vasstand i grunnvassmagasin og vassuttak over tid.

**2.2.3 Overvaking av grunnvassmagasinet**

Gjer greie for korleis grunnvassmagasinet skal overvakast slik at ein ikkje overskrid magasinet si toleevne (overvakingsbrønnar/peilebrønnar), dette gjeld både mengde utpumpa vatn og ev. saltvassinntrenging i grunnvassmagasinet.

Gjer greie for korleis de skal halde kontroll på at viktige grunnvassførekomstar og grunnvassavhengige økosystem ikkje blir påverka av tiltaket. Særleg relevant i Noreg er våtmark myr, bekkar, elver og innsjøar.

Når nødvendig må det beskrivast korleis poretrykk skal overvakast og avbøtande tiltak settast i verk for å unngå setningsskadar.

**2.2.5 Utslepp av vatn til vassdrag**

Dersom vann skal sleppast ut i vassdrag skal det beskrivast korleis dette skal utførast og informerast om kor mykje vatn som skal sleppast ut i vassdraget. Beskriv kort verknadar for vassdraget med omsyn på temperatur og fare for forureining. Beskriv også påverknad på vassdraget sine hydrologiske forhold, som middelvassføring, flaum- og tørkesituasjonar. Viss grunnvatn skal førast ut av tilsigsområdet og over til eit anna skal dette komme tydeleg fram av teksten. Merk av området der vatn skal sleppast ut i vassdraget på detaljkart (i vedlegg 3).

**2.2.6 Re-infiltrasjon**

Dersom vatn skal re-infiltrerast til grunnvassmagasinet skal det beskrivast korleis dette skal utførast og informerast om kor mykje vatn som skal tilbakeførast til grunnen. Vassbalansen og stabilitet i grunnen/poretrykksauke må vurderast. Verknadar for grunnvatnet i forhold til temperatur og, fare for forureining skal beskrivast kort. Vurder ev. verknadar re-infiltrasjon kan medføre for grunnvassførekomsten. Området der re-infiltrering skal skje skal merkast av på detaljkartet (vedlegg 3).

## Teknisk plan for det omsøkte alternativet

Her skal de beskrive tiltaket. Beskrivinga skal supplerast med bilete frå området, jf. vedlegg 5. Alle planlagde inngrep som skal konsesjonsbehandlast, inkludert avbøtande tiltak, skal teiknast inn på kart (vedlegg 3). Dersom det ikkje skal utarbeidast reguleringsplan/detaljregulering må det vanlegvis søkast om konsesjon for alle arealinngrep fram til vassbehandlingsanlegg eller første høgdebasseng. Det må difor komme tydeleg fram kva som er omfatta av søknaden.

Tiltak må utformast på ein slik måte at dei er tilpassa eit framtidig endra klima. Kva klimaendringar tiltaket må tilpassast til er avhengig av kvar i landet tiltaket er planlagt. Norsk klimaservicesenter har utarbeidd klimaprofilar som beskriv korleis klimaendringar vil påverke ulike delar av Noreg. Du/de må under planlegging av tiltaket bruke informasjonen og følge anbefalingane i klimaprofilane, sjå: [www.klimaservicesenter.no](http://www.klimaservicesenter.no), og informasjon på www.[klimatilpasning.no](http://www.klimatilpasning.no/).

**2.3.1 Vassuttak og utforming av brønnar**

Gjer greie for korleis vassuttaket skal fordelast mellom brønnane (vekselvis pumping). Beskriv eventuell variasjon i uttak over året. Oppgi brønntype og beskriv utforming av brønnhus. Viss brønnane er plassert på flaumutsett areal må de beskrive tiltak for å beskytte desse mot inntrenging av flaumvatn. Dersom det er utarbeidd brønnteikning/brønnspesifikasjon kan dette leggast ved som vedlegg.

Det skal leggast ved eit detaljert kart (1:5000) over tiltaksområdet der brønnområdet og alle brønnane, både produksjonsbrønnar og ev. peilebrønnar skal vere teikna inn i fargar. Kartet skal ha ei god teiknforklaring.

**2.3.2 Arealinngrep**

Viss det ikkje skal utarbeidast reguleringsplan/detaljregulering i samband med grunnvasstiltaket og tiltaket medfører nye arealinngrep, som for eksempel vassleidningar, sikringstiltak, vegar og massedeponi må inngrepa beskrivast og kartfestast. Viss slike inngrep skal behandlast i reguleringsplan for området etter plan- og bygningslova, er det vanlegvis ikkje nødvendig å behandle inngrepa etter reglane i vassressurslova. I slike tilfelle behandlar NVE berre vassuttaket. Det må komme tydeleg fram kva som er omfatta av søknaden. Ta gjerne kontakt med NVE dersom det er nødvendig å avklare kva inngrep som skal konsesjonsbehandlast.

Dersom NVE skal behandle arealinngrep skal desse teiknast inn i same kart som viser produksjonsbrønnar og peilebrønnar (i vedlegg 3).

For informasjon om kva opplysningar vi treng for arealinngrep som vassleidningar, vegbygging, massetak og deponi sjå NVE sin søknadsmal for vassuttak frå overflatevatn: [Konsesjon til vassdragstiltak - NVE](https://www.nve.no/vann-og-vassdrag/vassdrag-og-grunnvannstiltak/konsesjon-til-vassdragstiltak/)

## Fordelar og ulemper ved tiltaket

Fordelar

Nytte for allmennheita. Andre fordelar.

Ulemper

Ulemper som påverkar allmenne interesser skal nemnast her.

## Arealbruk og eigedomsforhold

Arealbruk

Beskriv arealbruk på brønnområde med beskyttelsessoner. Arealbruk teiknast inn på kart. Ta med beskriving av ev. anna arealbruk viss det er nødvendig.

Eigedomsforhold og forholdet til eventuelt andre rettshavarar

Forholdet til grunneigarar og eventuelt andre rettshavarar skal beskrivast og vere avklart før innsending av søknaden. Oversikt over grunneigarar og rettshavarar som vert påverka av tiltaket skal leggast ved.

## Forholdet til offentlege planar og nasjonale føringar

Beskriving av tiltaket sin status i forhold til:

Kommuneplanar

Planar etter plan- og bygningslova, mm. Det skal visast til kommuneplanen sin arealdel. Viss det skal utarbeidast reguleringsplan/detaljregulering i samband med grunnvasstiltaket skal det opplysast om dette.

Verneplan for vassdrag

Viss grunnvasstiltaket kan påverke vassføring/vasstand i nærliggande vassdrag, og dette er eit verna vassdrag, oppgi namn på det verna vassdraget og informer om kva verneplan for vassdrag vassdraget er verna etter.

Nasjonale laksevassdrag

Viss grunnvasstiltaket kan påverke vassføring/vasstand i nærliggande vassdrag, og vassdraget er eit nasjonalt laksevassdrag, må det kort informerast om dette.

Eventuelt andre planar eller beskytta områder

Dersom tiltaket påverkar områder som er omfatta av fylkesvise planar, områder verna etter naturvernlova/ naturmangfaldlova, freda etter kulturminnelova, statleg sikra friluftsområde med meir skal det opplysast om dette.

Vassforskrifta

Oppgi vassførekomst-ID og tiltaket sin status i samsvar med vedtekne regionale forvaltningsplanar etter vassforvaltningsforskrifta, sjå [www.vannportalen.no](http://www.vannportalen.no)

# Verknadar for miljø, naturressursar og samfunn

Her skal de gje ei beskriving av dagens situasjon (no-situasjon) for kvart av deltema, og de skal gjere greie for forventa endringar og konsekvensar som følgje av ei utbygging. Viss grunnvasstiltaket påverkar nærliggande vassdrag skal verknadar beskrivast for aktuelle deltema. Kvart underpunkt skal gje ei sjølvstendig samanstilling av forholda. Det er ikkje nok å vise til ev. vedlagte rapportar.

For kartlegging og dokumentasjon av naturmangfald er det ikkje utarbeidd eigen rettleiar for grunnvasstiltak. Der skal følge siste versjon av rettleiar som de finn på NVE sine nettsider for bygging av småkraftverk.

Vurdering av tiltaket sin verknad/konsekvens for dei aktuelle fagtema skal følgje Miljødirektoratet sin rettleiar for konsekvensutgreiingar for klima og miljø, M-1941.

## Verknadar for grunnvassmagasinet

Vurder ev. verknadar grunnvasstiltaket vil medføre for grunnvassmagasinet. Beskriv senking av grunnvasspegel og utbreiing (antatt) av senkingstrakt rundt brønnen(ane). Vurder om vassuttaket kan medføre varig senking av grunnvasstanden. Viss brønnområdet er ved sjøen, vurder om planlagt uttak av grunnvatn kan medføre inntrenging av saltvatn til grunnvatnet, og kva verknadar dette vil ha.

Beskriv ev. endringar i strøymingsmønster og korleis dette vil påverke grunnvassmagasinet, spesielt nydanning av grunnvatn. Endra strøymingsmønster skal kartfestast (i vedlegg 4).

## Verknadar for nærliggande vassdrag

For nærliggande vassdrag som kan bli påverka av grunnvasstiltaket skal dagens forhold (vassføringsforhold og ev. vasstandsvariasjonar) beskrivast. Alminneleg lågvassføring, 5-persentil sommarvassføring (1.5-30.9) og 5-persentil vintervassføring (1.10-30.4) skal bereknast. Kurver som viser vassføring i vassdraget ved tiltaksområdet i eit vått, middels og tørt år skal leggast ved.

Dersom grunnvasstiltaket påverkar vassføringa skal dette beskrivast, og de skal anslå kor mykje vatn som blir fråført vassdraget. Det skal særleg vurderast korleis vassføringa blir påverka i lågvassperiodar.

## Risikovurdering for skade og klimaendringar

De skal vurdere grunnvasstiltaket sitt potensiale for å utløyse setningar og setningsskadar. Det må gjerast ei risikovurdering basert på grunnundersøkingar og ei vurdering av skadepotensiale.

Dersom brønnområdet er flaumutsett skal flaumar i vassdraget beskrivast (hyppigheit, størrelse og tid på året), og ev. endringar i flaumforhold som følgje av utbygginga skal vurderast.

Gje ei kort vurdering av om heile eller delar av tiltaket ligg i skredutsett område. Potensiell fare for steinsprang, snøskred og kvikkleire beskrivast med utgangspunkt i informasjon i NVE sitt Skredatlas (<http://skredatlas.nve.no>). Viss det finnast registreringar av skredhendingar skal det også omtalast. Der det er potensiell fare skal det gjerast ei konkret vurdering. Dersom faren ikkje er reell ber vi om ei grunngjeving for dette, ev. om det er behov for risikoreduserande tiltak. Vurder om klimaendringar vil føre til auka skredfare.

For meir rettleiing, sjå NVE si Retningslinje nr. 2/2011 Flaum- og skredfare og NVE sin Veileder: Kartlegging og vurdering av skredfare i arealplaner. Desse finn de på NVE sine nettsider: <http://www.nve.no/no/Flom-og-skred/Arealplaner-i-fareomrader/> . Vassforsyning er å rekne som viktig infrastruktur.

## Raudlisteartar

Førekomst eller sannsynleg førekomst av raudlisteartar i undersøkingsområdet skal beskrivast.

Funn av raudlisteartar skal presenterast i eigen tabell og forholde seg til den gjeldande Norsk raudliste for artar.

|  |  |  |  |
| --- | --- | --- | --- |
| **Raudlisteart** | **Raudlistekategori** | **Funnstad** | **Påverknadsfaktorar\*** |
|  |  |  |  |
|  |  |  |  |
|  |  |  |  |

\* sjå [www.artsportalen.artsdatabanken.no](http://www.artsportalen.artsdatabanken.no)

## Terrestrisk miljø

Viss det er utarbeidd rapport om biologisk mangfald eller det finst andre rapportar, skal teksten ta utgangspunkt i desse. Viss det ikkje er utarbeidd rapport om biologisk mangfald, sjå for eksempel Naturbase ([www.naturbase.no](http://www.naturbase.no)) NVE sitt vassdragsatlas ([www.vassdragsatlas.no](http://www.vassdragsatlas.no)) og Artsdatabanken sitt artskart (<https://www.artsdatabanken.no>)

Søknaden må innehalde ein generell omtale av biologiske verdiar knytt til det terrestriske miljøet i området. Verdifulle naturtypar og raudlisteartar må omtalast spesielt sama med ei beskriving av karplantar, mosar, lav, fugl og pattedyr.

Ved inngrep i våtmarksområde utvidast dette til også å gjelde artar som har preferanse til slike habitat. Påverknad på våtmark som for eksempel myr, og andre grunnvassbaserte økosystem skal beskrivast.

Artar som er omfatta av Miljødirektoratet sine handlingsplanar, eller prioriterte artar i medhald av naturmangfaldlova skal omtalast spesielt.

## Akvatisk miljø

Dersom elver og/eller innsjøar blir nemneverdig påverka av grunnvasstiltaket skal dagens tilstand og verknadar for akvatisk miljø beskrivast.

Viss det er utarbeidd rapport om biologisk mangfald eller det finst andre rapportar, skal teksten ta utgangspunkt i desse. Viss det ikkje er utarbeidd rapport om biologisk mangfald, sjå for eksempel [www.naturbase.no](http://www.naturbase.no), [www.vassdragsatlas.no](http://www.vassdragsatlas.no), og [www.artsportalen.artsdatabanken.no](http://www.artsportalen.artsdatabanken.no).

Søknaden må innehalde ein generell omtale av biologiske verdiar knytt til det akvatiske miljøet i området. Verdifulle ferskvasslokalitetar og raudlisteartar må omtalast spesielt saman med ei beskriving av fisk og andre ferskvassorganismar. Artar som er omfatta av Miljødirektoratet sine handlingsplanar, eller prioriterte artar i medhald av naturmangfaldlova skal omtalast spesielt.

Dersom tiltaket påverkar anadrom/laks- og sjøaureførande strekning, eller storaurestammar skal det gjerast greie for korleis grunnvasstiltaket kan påverke laks, sjøaure, eller storaure.

## Økosystemtenester og naturbaserte løysingar

Økosystem kan ha stor betydning for klimatilpassing. Eit eksempel på dette er grunnvassavhengige økosystem som for eksempel våtmark (inkludert myr), som kan halde att vatn og klimagassar. I eit framtidig klima vil flaumar og styrtregn komme hyppigare. Bevaring av slike system bør difor vurderast. Dersom tiltaket inneber drenering av, eller arealinngrep i våtmark skal andre utbyggingsalternativ, tilpassing og moglege avbøtande tiltak vurderast. Viss de vel eit alternativ som ikkje inneber naturbaserte løysingar og ivaretaking av våtmark o.l., skal dette grunngjevast.

## Verneplan for vassdrag og Nasjonale laksevassdrag

Dersom tiltaket påverkar vassdrag som inngår i Verneplan for vassdrag eller Nasjonale laksevassdrag skal konsekvensar av tiltaket vurderast særskilt opp mot disse planane.

## Landskap

Landskapet i influensområdet skal beskrivast og spesielle landskapselement skal omtalast. Det skal beskrivast korleis brønnar og ev. brønnhus, både produksjonsbrønnar og peilebrønnar blir liggande i terrenget og kor synleg/skjemmande desse vil bli i omgjevnadane. Viss andre arealinngrep skal behandlast som ein del av denne søknaden må desse inngrepa i terrenget også vurderast.

## Samanhengande naturområde med urørt preg

Samanhengande naturområde med urørt preg kan ha verdi for mellom anna naturmangfald, friluftsliv og landskap. Dette gjeld også intakte korridorar som bind større naturområde saman.

Det skal gjerast ei konkret vurdering av verknadar for slike område. Dette kan gjerast som eit eige tema og/eller inngå i vurderinga av andre tema der det er relevant. Det skal leggast vekt på å beskrive eventuell fragmentering eller brot på kontinuitet i område som er samanhengande i dag. Samanhengande naturområde som ev. blir påverka skal merkast av på kart (vedlegg 5). I same kart skal inngrepa som er planlagt også merkast av. Ta utgangspunkt i Miljødirektoratet sin rettleiar «Sammenhengende naturområde i arealplanlegging» som finst på deira nettsider.

## Kulturminne og kulturmiljø

Tiltaket sin verknad på ev. faste kulturminne (automatisk freda og verneverdige kulturminne) og kulturmiljø i anleggs- og driftsfasen skal undersøkast og konsekvensar skal vurderast.

Ta kontakt med fylkeskommunen og ev. Sametinget tidleg i planleggingsfasen, og før innsending av søknad, for avklaring i forhold til kulturminne.

## Reindrift

Reindriftsaktiviteten i området skal beskrivast og verknadar av tiltaket skal vurderast. Dersom minimumsbeiter og særverdiområde (kalvingsområde, parringsland, flyttleier, trekkleier og reindriftsanlegg) blir påverka må områda merkast av på kart (vedlegg 6). I same kart må også tiltaket merkast av. Avbøtande tiltak skal vurderast. Ta kontakt med lokalt reinbeitedistrikt tidleg i planleggingsfasen, og før innsending av søknad, for avklaring i forhold til reindriftsinteresser. Landbruksdirektoratet bør kontaktast angåande status på karta på [www.reindrift.no](http://www.reindrift.no/).

## Jord- og skogressursar

Med jord- og skogressursar meiner vi dyrka mark, produktiv skog, utmarksbeite og dyrkbar mark i skog eller på anna grunn. Beskriv dagens situasjon og vurder ev. konsekvensar i anleggs- og driftsfasen.

## Ferskvassressursar

Med ferskvassressursar meiner vi ferskvatn som ressurs for vassforsyning (drikkevatn, jordvatning, industriprosessvatn), kraftproduksjon, settefiskanlegg osv. Beskriv eksisterande vassuttak, både uttak av grunnvatn og uttak frå innsjøar eller elver som kan bli påverka av grunnvasstiltaket eller påverke grunnvasstiltaket. Beskriv dagens situasjon og vurder ev. konsekvensar i anleggs- og driftsfasen.

## Brukarinteresser

Bruken av området skal beskrivast, dette inkluderer mellom anna friluftsliv, inkludert jakt og fiske, og anna ferdsel i området. Reiseliv og turisme beskrivast også under dette punktet.

## Samfunnsmessige verknadar

Samfunnsmessige verknadar av tiltaket kan for eksempel vere å sikre tilstrekkeleg drikkevassforsyning til husstandane i området, sysselsetting i anleggs- og driftsfasen, eller andre verknadar for samfunnet.

## Samla vurdering

Samanstill konsekvensane for dei ulike tema i tabellen under. Under «konsekvens» skal dei forventa konsekvensane oppsummerast. Konsekvensvurdering skal følge Statens vegvesen, handbok V712 frå 2018.

Eksempel på tabell:

|  |  |  |
| --- | --- | --- |
| **Tema** | **Konsekvens** | **Søkar/konsulent si vurdering** |
| Flaum og skred | *eks. middels negativ* | *konsulent/søkar* |
| Brukarinteresser | *eks. liten negativ* | *søkar* |
| Ferskvassressursar | *eks. liten negativ* | *konsulent* |
| Raudlisteartar |  |  |
| Terrestrisk miljø |  |  |
| Akvatisk miljø |  |  |
| Landskap |  |  |
| Kulturminne og kulturmiljø |  |  |
| Reindrift |  |  |
| Jord og skogressursar |  |  |
| **Oppsummering** |  |  |

## Samla belastning

Det finst ingen god metodikk for å vurdere samla belastning, men NVE ønskjer at søkar gjer ei vurdering ut i frå sin kjennskap til området og kunnskap som har komme fram gjennom arbeidet med søknaden. Vurderinga skal gjerast for eit geografisk avgrensa område som går utover influensområdet, for tema der samla belastning kan vere relevant. Sentrale problemstillingar kan for eksempel vere landskap, friluftsliv, naturmangfald og/eller reindrift.

# Avbøtande tiltak

Diskuter moglege avbøtande tiltak i anleggs- og driftsfasen som kan bidra til å redusere konfliktnivået.

# Referansar og grunnlagsdata

Oppgi referansar til informasjon og data som er nytta i søknaden.

# Vedlegg til søknaden

1. Regionalt kart. Prosjektet skal vere avmerka.
2. Oversiktskart (1:50 000). Tilsigsområdet og omsøkte prosjekt skal vere teikna inn. Kartet skal vere i A3 el A4 format, tydeleg og leseleg, med fargar og gode teiknforklaringar.
3. Detaljert kart over tiltaksområdet (1:5000) der brønnområdet og alle brønnane, både produksjonsbrønnar og undersøkingsbrønnar skal vere teikna inn i fargar. Viss andre arealinngrep som vassleidningar, vegar, massedeponi og riggområde skal konsesjonsbehandlast, skal desse inngrepa også kartfestast i fargar. Viss det er planlagt å sleppe vatn ut i vassdrag skal staden der vatnet skal sleppast ut i vassdrag kartfestast Dersom det er planlagt re-infiltrasjon av vatn i grunnen, skal plassering av anlegget merkast av på kartet. Kartet skal ha ein god teiknforklaring.
4. Kart som viser strøymingsmønster (antatt) for grunnvassmagasinet. Kart som viser ev. endringar i strøymingsforhold.
5. Samanhengande naturområde med urørt preg som kan bli påverka skal merkast av på kart. I same kart må tiltaket også merkast av. Kartet skal vere i A3 el A4 format, tydeleg og leseleg, med gode teiknforklaringar.
6. Reindrift. Dersom minimumsbeiter eller særverdiområde blir påverka skal områda merkast av på kart. I same kart må også tiltaket merkast av. Kartet skal vere i A3 el A4 format, tydeleg og leseleg, med gode teiknforklaringar
7. Fotografi av påverka område (oversiktsbilde, brønnområde, vassleidning, plassering av vassverk, ev. spesielle landskapselement el. verneområde). Inngrepa kan gjerne visualiserast/teiknast inn på bilda.
8. Oversikt over grunneigarar og rettshavarar
9. Ev. brønnteikningar/brønnspesifikasjonar
10. Resultat av hydrogeologiske forundersøkingar og prøvepumping.
11. Ev. miljørapport/ biologisk mangfaldrapport. Det er anbefalt at rapporten vert utarbeidd i samsvar med gjeldande rettleiar frå NVE/Miljødirektoratet.